 **Crna Gora Adresa: Ul. Vuka Karadžića br.16**

 **Glavni grad Podgorica 81 000 Podgorica, Crna Gora,p. fah br. 63**

 **SEKRETARIJAT ZA SOCIJALNO STARANJE tel.: +382 20 447 160, fax: +382 20 447 161**

 **sekretarijat.socijalno.staranje@podgorica.me**

Na osnovu člana 48 b stav 1 Odluke o pravima iz socijalne i dječje zaštite („Službeni list CG - Opštinski propisi“, br. 49/19 i 47/21) i Odluke o objavljivanju javnog poziva broj 14-D-337/24-643 od 30.01.2024. godine, Komisija za naknadu dijela troškova zakupnine, objavljuje

**JAVNI POZIV**

**ZA NAKNADU DIJELA TROŠKOVA ZAKUPNINE**

**I**

Pravo na naknadu dijela troškova zakupnine iz ugovora o zakupu stana, odnosno drugog stambenog objekta (u daljem tekstu: ugovor o zakupu) može ostvariti zakupac sa prebivalištem na teritoriji Podgorice.

**II**

Naknada dijela troškova zakupnine odobrava se na period od 12 mjeseci.

**III**

Visina naknade dijela troškova zakupnine iznosi 50 eura mjesečno.

**IV**

Sredstva za naknadu dijela troškova zakupnine isplaćuju se u tekućem mjesecu najkasnije do desetog za prethodni mjesec.

**V**

Odlukom o budžetu Glavnog grada Podgorice za 2024. godinu ("Službeni list CG - Opštinski propisi", broj 63/23) predviđen je iznos sredstava za naknadu dijela troškova zakupnine u iznosu od 100.000,00 EUR.

**1. Kriterijumi za bodovanje:**

Postojeća stambena situacija boduje se:

 - ako nema stan, odnosno porodičnu stambenu zgradu u svojini, susvojini ili

 zajedničkoj svojini na teritoriji Crne Gore i živi kao podstanar u Podgorici

 - 20 bodova,

 - ako ima stan, odnosno porodičnu stambenu zgradu u svojini, susvojini ili

 zajedničkoj svojini na teritoriji Crne Gore, a živi kao podstanar u Podgorici

 - 10 bodova.

**Broj članova porodičnog domaćinstva boduje se:**

 - porodično domaćinstvo sa dva člana 5 bodova;

 - porodično domaćinstvo sa tri člana 10 bodova;

 - porodično domaćinstvo sa četiri i više članova 15 bodova.

**Ukupni prihodi članova porodičnog domaćinstva:**

 - bez prihoda - 30 bodova,

 - do 500 EUR - 15 bodova,

 - više od 500 EUR - 10 bodova,

 - više od 800 EUR - 5 bodova.

Visina prihoda dokazuje se platnom listom, izvodom iz banke, čekom o drugim

primanjima i uvjerenjem Uprave prihoda i carina o podacima vezanim za

obavezno socijalno osiguranje po osnovu zaposlenja.

Podstanaru koji je samohrani roditelj, osoba sa invaliditetom ili koji živi u porodičnom domaćinstvu sa osobom sa invaliditetom, ukupan broj bodova uvećava se za 20.

**2. Uz prijavu na ovaj poziv dostavlja se:**

Ovjerena kopija biometrijske lične karte podnosioca prijave izdata od Područne jedinice Podgorica - Ministarstvo unutrašnjih poslova,

Ugovor o zakupu stana, odnosno porodične stambene zgrade ovjeren kod nadležnog organa,

Izvod iz matične knjige rođenih za članove porodičnog domaćinstva.

**3.** Prijave na Javni poziv dostavljaju se u zatvorenoj koverti, na adresu:

**Sekretarijat za socijalno staranje, ul. Vuka Karadžića broj 16.**

**Na koverti je potrebno naznačiti:** **PRIJAVA NA JAVNI POZIV ZA NAKNADU DIJELA TROŠKOVA ZAKUPNINE-KOMISIJA ZA NAKNADU DIJELA TROŠKOVA ZAKUPNINE.**

**4. Rok za podnošenje prijava na Javni poziv je 30 dana od dana objavljivanja.**

**Obrazac za prijavu na Javni poziv može se preuzeti sa internet stranice Glavnog grada ([www.podgorica.me](http://www.podgorica.me)).**

**5.** Komisija za naknadu dijela troškova zakupnine (u daljem tekstu: Komisija) utvrđuje rang listu za naknadu dijela troškove zakupnine za lica koja ispunjavaju uslove iz Javnog poziva.

Lista se objavljuje na internet stranici Glavnog grada.

Lica koja su se prijavila na Javni poziv imaju pravo prigovora Komisiji u roku od pet dana od dana objavljivanja rang liste na internet stranici Glavnog grada([www.podgorica.me](http://www.podgorica.me)).

Odluka Komisije po prigovoru je konačna i objavljuje se na internet stranici Glavnog grada([www.podgorica.me](http://www.podgorica.me)).

**10.** Nakon što je utvrdila konačnu rang listu, Komisija donosi odluku o naknadi dijela troškova zakupnine. Odluka o naknadi dijela troškove zakupnine objavljuje se na internet stranici Glavnog grada ([www.podgorica.me](http://www.podgorica.me)).

**11.** Odluka o naknadi dijela troškova zakupnine dostavlja se gradonačelnici Glavnog grada koji zaključuje ugovor o naknadi dijela troškove zakupnine kojim se uređuju prava i obaveze Glavnog grada i zakupca.

**12.** Glavni grad ne snosi troškove koji su nastali povodom prijave na ovaj poziv, dostavljeni materijal se ne vraća i ostaje u arhivi Sekretarijata za socijalno staranje. Ako se utvrdi da su uz prijavu na ovaj poziv dostavljeni neistiniti podaci koji su uticali na utvrđivanje ispunjenosti uslova iz ovog poziva, zakupac je dužan da vrati cjelokupan iznos koji je ostvario dostavljanjem neistinitih podataka.

**13.** Dodatne informacije mogu se dobiti na telefone: 020/665-079 i 020/665-084 ili na elektronsku adresu:mila.kaljevic@podgorica.me.

**14.** Javni poziv objavljuje se na internet stranici Glavnog grada (www.podgorica.me) i u jednom dnevnom štampanom mediju koji se distribuira na cijeloj teritoriji Crne Gore.

**Broj: 14-D-337/24-643/1**

**Podgorica, 30.januar 2024. godine**